সানাউল্লাহ নূরী
সানাউল্লাহ নূরী (২৮ মে, ১৯২৮ - ১৬ জুন, ২০০১) বাংলাদেশের একজন সাংবাদিক ও সাহিত্যিক ছিলেন। ১৯৪৭ সালে প্রকাশিত ভাষা আন্দোলনের মুখপত্র অর্ধ-সাপ্তাহিক পত্রিকা ইহসান-এর সহযোগী সম্পাদকের দায়িত্বের মধ্য দিয়ে সাংবাদিকতা শুরু করে। কর্মজীবনে তিনি দৈনিক আজাদ, দৈনিক সংবাদ, দৈনিক জনতা, দৈনিক বাংলা, দৈনিক গণবাংলা, দৈনিক দিনকাল ও সাপ্তাহিক কিশোর বাংলার সম্পাদক সহ বাংলা ভাষার বিভিন্ন পত্রিকার বিভিন্ন সম্পাদকীয় পদে দায়িত্বরত ছিলেন। রচনা করেছেন প্রায় ৬০টি গ্রন্থ।